Cabak leher kuning (burung)

Cabak leher kuning (Antrostomus ridgwayi) atau cabak Ridgway ialah spesies tukang dalam keluarga Caprimulgidae. Ia ditemui di Guatemala, Honduras, Meksiko, Nikaragua, dan negeri Arizona dan New Meksiko di A.S.

Taksonomi dan sistematik 
Ia mempunyai dua subspesies, Antrostomus ridgwayi ridgwayi dan A. r. troglodytes. Ia pernah disusunkan ke dalam genus Caprimulgus tetapi kemudiannya dipulihkan kepada genus asalnya.

Pemerihalan 
Panjangnya ialah . Berat A. r. ridgwayi ialah ; berat seekor jantan A. r. troglodytes ialah . Kepala, bahagian atas, dan ekornya kelabu keperangan dengan tanda kelabu, santan, dan karat. Ia mempunyai relang lelang-kuning pucat cerah di bahagian belakang lehernya dan jalur putih-kuning pucat sempit di bawah tekaknya. Sayapnya hitam keperangan dengan jalur lelang-kuning pucat. Dadanya kelabu keperangan dan perutnya sawo matang dengan sorot perang gelap. Hujung dua bulu ekor paling luarnya mempunyai banyak putih pada jantan dan sedikit kuning pucat pada betina.

Taburan dan habitat 
Subspesies penama membiak dari tenggara Arizona dan barat daya New Meksiko ke selatan melalui tengah Meksiko ke Morelos; ia berhijrah dari kawasan tersebut pada musim sejuk. Ia ialah penetap sepanjang tahun di barat Meksiko dari selatan Sonora ke Ciapas. A. r. troglodytes ialah penetap sepanjang tahun di Guatemala, Honduras, dan mungkin Nikaragua. Ia mendiami pelbagai landskap termasuklah gaung dan ngarai yang tumbuh lebat di utara gersang dan semak duri serta hutan pain-oak yang lembap di selatan. Di A.S., ia biasanya ditemui di ketinggian dari . Ia bersarang serendah aras laut dan setinggi  di Meksiko, dan di Honduras ditemui dari .

Tingkah laku 
Ia paling giat pada waktu subuh dan senja tetapi ia juga bersifat malaman. Pada siang hari, ia bertengger di tanah di bawah tumbuh-tumbuhan rendah, biasanya di tanah curam dengan kepalanya menghala ke bawah bukit.

Pemakanan 
Ia meramu dengan menerbang dari tenggeran atau tanah ke ketinggian  dan kembali ke tempat sama. Ia memburu dari senja hingga ke malam dan sekali lagi menjelang subuh. Pemakanannya ialah serangga terbang malaman, namun belum diperincikan.

Pembiakan 
Musim pembiakannya belum ditentukan sepenuhnya tetapi termasuk sekurang-kurangnya April hingga Jun. Dua biji telur sesangkak ditelurkan terus ke atas tanah tanpa sarang, walaupun batu yang lebih besar mungkin ditolak ke tepi. Ia biasanya berada di tempat redup. Terdapat sekurang-kurangnya satu pemerhatian seekor dewasa memberikan paparan sayap patah, nampaknya untuk mengalih perhatian dua pejalankaki ngarai dari sarangnya.

Vokalisasi 
Seruan jantannya ialah "tubian nada cuk yang semakin meningkat dan memecut yang berakhir dengan cuk-a-ceea yang jatuh secara tiba-tiba pada penghujungnya." Kedua-dua jantina membuat seruan "cak"; jantan membuat seruan "quirr". Ia biasanya menyanyi paling banyak pada waktu subuh dan senja tetapi akan berterusan secara berselang-seli sepanjang malam. Ia menyanyi setiap malam antara pertengahan Mei dan awal Ogos dan jarang sekali sepanjang tahun selebihnya.

Status 
IUCN telah menilainya sebagai Kurang Membimbangkan. Ia mempunyai julat yang sangat besar dan anggaran populasi 2,000,000, namun jumlahnya dipercayai semakin berkurang. Tiada ancaman segera telah dikenalpasti. Terdapat potensi kehilangan habitat di Meksiko; hampir semua julat kecilnya di A.S. dilindungi daripada ancaman tersebut.

Rujukan 

Antrostomus
Spesies kurang membimbangkan Senarai Merah IUCN